Kanye West

**Ye** (; født **Kanye Omari West**; 1977), bedre kjent som **Kanye West**, er en amerikansk rapper, plateprodusent, sanger, låtskriver, designer, og politiker. Musikken hans kan best beskrives som eksperimentell hip-hop, men heller over og inkorporerer andre musikksjangere som soul, barokkpop, electro, indie-rock, synthpop, industri og gospel. Ye regnes som en av de største og mest innflytelsesrike popmusikerne i moderne tid, spesielt innenfor rapsjangeren. Med over 160 millioner solgte plater, 24 Grammy awards og 76 Grammy-nominasjoner, er han en av verdens bestselgende artister.

West ble født i Atlanta og vokste opp i Chicago, han ble først kjent som produsent for Roc-A-Fella Records på begynnelsen av 2000-tallet. Med ønske om å starte en solokarriere som rapper, utga West debut studioalbumet * [[The College Dropout]] * i 2004 til gode skussmål og kommersiell suksess. Han grunnla plateselskapet GOOD Music samme året. Han eksperimenterte med en rekke musikalske sjangre på de påfølgende anerkjente studioalbumene *[[Late Registration]]* (2005), *[[Graduation (album)|Graduation]]* (2007) og *[[808s & Heartbreak]]* (2008) før utgivelsen av *[[My Beautiful Dark Twisted Fantasy]]* (2010), som ble hyllet av flere kritikere for å være det beste albumet det tiåret. Senere utga han det banale verket *[[Yeezus]]* (2013), etterfulgt av *[[The Life of Pablo]]* (2016), *[[Ye (album)|Ye]]* (2018) og *[[Jesus Is King]]* (2019), i tillegg til fellesalbumene *[[Watch the Throne]]* (2011), *[[Kids See Ghosts (album)|Kids See Ghosts]]* (2018) og *[[Vultures 1]]* (2024) med henholdsvis Jay-Z, Kid Cudi og Ty Dolla $ign.

Wests frittalende syn og liv utenfor musikk har fått betydelig medieoppmerksomhet. Han har vært et hyppig midtpunkt til ulike kontroverser for sin opptreden på prisutdelinger, sosiale medier, og i andre offentlige settinger, så vel som for sine kommentarer til musikk- og motebransjen, USAs politiske system og rase. Hans kristne tro og ekteskap med TV-personlighet Kim Kardashian, har også vært en kilde til oppmerksomhet i media. Som motedesigner har han samarbeidet med Nike, Louis Vuitton, Balenciaga og A.P.C. om både klær og sko, med Yeezy samarbeidet med Adidas som har mest fremtredende resultert fra 2013. I 2021 startet hans samarbeid mellom Yeezy og klesmerket GAP, med intensjon om å bringe tilgjengelig kvalitetsprodukt til massemarkedet. Den 26. juni 2020 annonserte West GAP-samarbeidet som resulterte til at GAP's markedsverdi steg med 7,2 millarder kroner i løpet av 7 timer. Avtalen mellom Yeezy og GAP en verdt opp til 10 millarder kroner. Han er grunnlegger og kreativ leder av innholdsselskapet DONDA.

## Platesalg og priser
West har solgt over 160 millioner plater på verdensbasis og har vunnet 24 Grammy Awards. Blant hans andre priser inkluderer *Billboard* Artist Achievement Award, en felles tre-plate Brit Awards for Beste International Male Solo Artist og Michael Jackson Video Vanguard Award. Seks av albumene hans, samt seks album han har produsert, ble i 2020 med på *[[Rolling Stone]]s* 500 Greatest Albums of All Time-listen, og den samme publikasjonen inkluderte han på 100 Greatest Songwriters of All Time. West er rekordholder som innehaver flest album som toppet den årlige Pazz & Jop kritikaravstemningen med fire. Magasinet *[[Time (magasin)|Time]]* kåret ham til en av de hundre mest innflytelsesrike personene i verden i 2005 og 2015.

## Tidlig liv
Kanye Omari West ble født 8. juni 1977 i Douglasville i Georgia. Etter at foreldrene hans ble skilt da han var tre år gammel, flyttet han sammen med sin mor til Chicago i Illinois. Wests far, Ray West, er en tidligere Black Panthers medlem og var en av de første mørkhudede fotojournalistene ved *[[Atlanta Journal-Constitution]]*. Ray West ble senere en kristen rådgiver, og i 2006 åpnet han «Good Water Store and Café» i Lexington Park i Maryland med oppstartskapital fra sønnen. Wests mor, Dr. Donda C. (Williams) West, var professor i engelsk ved Clark Atlanta University, og leder av engelsk-avdelingen ved Chicago State University, før hun trakk seg som leder. West vokste opp i en middelklassefamilie, og gikk på Polaris High School i forstaden Oak Lawn i Illinois, etter å ha bodd i Chicago. Da West var 10 år flyttet han sammen med sin mor til Nanjing i Kina, der hun underviste ved Nanjing University som del av et utvekslingsprogram. Ifølge moren var West den eneste utlendingen i klassen, men slo seg raskt til rette og plukket raskt opp språket. Når han ble spurt om karakterene på videregående, svarte West: «Jeg fikk A- og B-er. Og jeg er ikke en gang i front».

West viste en interesse for kunst i en tidlig alder; han begynte å skrive poesi da han var fem år gammel. Moren hans la først merke til Wests lidenskap for tegning og musikk da han gikk i tredje klasse. Som 13-åring skrev West en rap-låt med tittelen «Green Eggs and Ham» og overtalte moren til å betale for tid i et innspillingsstudio. Moren ble med han til studioet og til tross for at han oppdaget at det var «et lite kjellerstudio» der en mikrofon hang fra taket av en kleshenger, støttet og oppmuntret Wests mor  ham likevel. West møtte produsent og DJ No I.D., som han raskt dannet et nært vennskap med. No I.D. ble senere Wests mentor, og det var fra ham at West lærte å sample og programmere beats etter at han mottok sin første sampler i en alder av 15 år. Etter endt utdanning fra videregående fikk West et stipend for å delta på Chicagos American Academy of Art i 1997 og begynte å ta male-klasser, men ble kort tid etter overført til Chicago State University for å studere engelsk. Han innså snart at hans travle timeplan var skadelig for hans musikalske arbeid, og som 20-åring droppet ut fra college for å forfølge sine musikalske drømmer. Moren var ikke fornøyd med at han valgte å droppe ut, som også var professor ved universitetet. Hun kommenterte senere, «det ble trommet i hodet på meg at høyskole er billetten til et godt liv ... men noen karrieremål krever ikke høyskole. For Kanye å lage et album kalt *College Dropout* handlet det mer om å ha guts til å omfavne den du er, i stedet for å følge den veien samfunnet har skåret ut for deg».

## Biografi
Kanye West ble først signert til Roc-A-Fella Records, hvor han blant annet produserte sanger for Jay-Z. I 2004 utga han sitt debutalbum *The College Dropout* med hits som «Jesus Walks», «Two Words», «All Falls Down», «Through The Wire» og «The New Workout Plan». I 2005 kom oppfølgeralbumet, *Late Registration*, som også har collegemiljøet i USA som tema. Utgivelsen hadde hits som «Gold Digger», «Touch the Sky» og «Diamonds from Sierra Leone», og ble kåret til det beste albumet 2005 av Rolling Stone. I 2007 gav han ut sitt tredje album, *Graduation*. 

Dr. Donda West, Kanyes mor, jobbet som professor i engelsk ved Chicago State University. Kanye West har tidligere uttalt at hun var til stor inspirasjon gjennom hele oppveksten, og på Late Registration dediserte West sangen «Hey Mama» til henne. I en alder av tre år flyttet familien West til Chicago hvor Kanye West tidlig skapte bånd til Common, John Legend og Twista. Både Common og John Legend er nå signert til G.O.O.D Music, plateselskapet til Kanye West.

Kanyes mor, Donda West døde 10. november 2007, 58 år gammel. Årsaken til dødsfallet skal ha vært en mislykket operasjon.  

Kanye Wests venn og rap-kollega Rhymefest kom med følgende minneord til Donda West under et intervju på en radiostasjon i Chicago: «Hun var alles mamma. En sjel dør aldri, en sjel varer for evig.» Kanye West skal ha vært i London da dødsfallet skjedde.

Etter at Kanye West virkelig slo igjennom som soloartist, har han fått mye oppmerksomhet i media for sine uttalelser. Blant annet har han sagt «George Bush doesn't care about black people.» på tv. Dette skapte oppstyr i USA, men West har i ettertid sagt han ikke angrer på noe av det han sa.

Han har vunnet alt i alt 24 Grammy Awards.

Kanye West er fan av Michael Jackson og har mikset «Billie Jean» på Jacksons album *Thriller 25th Anniversary*.

I oktober 2023 skulle Kanye West ha en konsert på RCF Arena i Reggio Emilia, Italia. Imidlertid ble konserten utsatt på grunn av bekymringer for været og en togstreik, men det var mye usikkerhet og forvirring rundt arrangementet. Man er usikker på om West sine antisemittiske holdninger også kan ha medvirket til avlysningen.

## Personlig
I 2002 møtte West motedesigner Alexis Phifer, som han ble forlovet med i 2006. Etter bruddet med Phifer, møtte West modellen Amber Rose i 2008, som han deretter datet med i to år før paret skilte lag i 2010.

I 2010 dukket West opp i en episode av Kardashian-realityshowet *Keeping Up with the Kardashians*. Kim Kardashian beskrev ham deretter som en venn, og hun giftet seg med basketballspilleren Kris Humphries senere samme år. Kanye West ble sammen med Kim Kardashian i 2012 og 15. juni 2013 fikk de sitt første barn sammen, North West, og paret forlovet seg senere samme år.  I 2014 giftet de seg i Firenze i en svært overdådig seremoni. 15. desember 2015 ble deres andre barn, Saint West, født og 26. januar 2018 fikk de Chicago West via surrogat, og også deres fjerde barn, Psalm West, ble født via surrogatmor 10. mai 2019. I februar 2021 søkte Kardashian om skilsmisse fra West.

I 2016 ble West diagnostisert med bipolar lidelse, han ser på det som en superkraft, og har prøvd å unnlate å ta medisiner for det. Han har vært åpen om lidelsen og i 2018 ga han ut albumet *[[Ye (album)|Ye]]*, der det på omslaget står skrevet «I hate being Bi-Polar its awesome». Etter hans mange merkelige uttalelser snakket hans tidligere kone Kim Kardashian i 2020 for første gang om hans bipolaritet, og ba om forståelse av tilstanden hans. I desember 2022 uttalte West at han ikke hadde bipolar lidelse, men at han var autistisk, slik som *[[Rain Man]]*.

## Kontroverser

### Taylor Swift
I 2009 vant Taylor Swift prisen for beste kvinnelige video for musikkvideoen til sangen hennes «You Belong with Me» på MTV Video Music Awards (VMA). West tok imidlertid over rampelyset fra Swifts seier da han under takketalen hennes stormet scenen, tok mikrofonen fra henne og sa «Yo, Taylor, I'm really happy for you, and I'mma let you finish, but Beyoncé had one of the best videos of all time!». West henviste til musikkvideoen til Beyoncés sang «Single Ladies (Put a Ring on It)», som var nominert i samme kategori, og han mente Beyoncé fortjente prisen. Like etterpå fremførte Swift «You Belong with Me». Senere samme kveld vant Beyoncé prisen for årets video, og hun inviterte Swift tilbake på scenen for å fullføre sin takketale. Han har senere beklaget i et innlegg på bloggen sin, men denne hendelsen var utgangspunktet for et mildt sagt infisert forhold til countrysangeren, som har vart i flere år.

Feiden tok seg opp igjen i 2016 i forbindelse med utgivelsen av Kanyes album *The Life of Pablo*. På sangen «Famous» åpner han med linjene «For all the south side niggas that know me best/ I feel like me and Taylor might still have sex / Why? I made that bitch famous». I den høyt publiserte musikkvideoen til den samme sangen har rapperen også inkludert en realistisk vokskopi av sangeren, som er avbildet naken i en seng med West, hans daværende kone Kim Kardashian og en rekke andre kjente profiler.

### Politikk
I 2016, under en konsert i California, sa West at han ikke stemte i det amerikanske valget, men at hvis han hadde stemt, ville han ha støttet Donald Trump. Dette ble mottatt med rop fra publikum. Da Trump ble valgt til president, besøkte West ham for å vise sin støtte.

I 2018 uttrykte han igjen støtte til Trump via en tweet som lød «Du trenger ikke være enig med Trump, men mobben kan ikke få meg til å ikke elske ham. Vi er begge drage-energi. Han er broren min ....» Han besøkte også Det hvite hus senere samme år, iført en «Make America great again» kaps, som han etter sigende sa fikk ham til å føle seg som mannen av stål.

I april 2020 uttrykte han igjen sin støtte til daværende president Trump, og antydet at han ville stemme på ham i det kommende valget.

### Presidentkampanjer
West kunngjorde 5. juli 2020 at han aktet å stille som uavhengig presidentkandidat ved valget i 2020, til tross for hans tidligere støtte til Trump. I sin selvtitulerte «Birthday Party» stilte han opp i 12 stater, men unnlot å registrere seg i flere delstater før fristen utløp.  Imidlertid oppfylte han kvalifikasjonskravene blant annet i Oklahoma og fikk 60 000 stemmer totalt. Under sin kortvarige presidentkampanje kom West med en rekke bemerkelsesverdige uttalelser. Han snakket blant annet om Harriet Tubman, og sa at slaveriet aldri ble avskaffet. En annen kontroversiell uttalelse var da han gråtende erklærte på et valgmøte at han er anti-abort, og delte intime detaljer fra hans og familiens privatliv, blant annet at han selv ønsket å abortere sin eldste datter.

I november 2022 kunngjorde West at han ville stille til presidentvalget i 2024, hvor blant andre den kjente hvite nasjonalisten Nick Fuentes var en del av kampanjen hans. Etter kunngjøringen innrømmet West at han regnet seg som en nazist.

### Antisemittisme
West har gjentatte ganger snakket antisemittisk og hatefullt mot jøder.

Den 7. oktober 2022 skrev West et innlegg på Instagram som antydet at han beskyldte jøder for å kontrollere rapperen Sean Combs, som resulterte i at Instagram blokkerte kontoen hans. West kritiserte deretter Mark Zuckerberg på Twitter (nåværende X) for å ha stengt Instagram-kontoen hans. Den 8. oktober 2022 skrev West at han planla «death con 3 against the Jewish people». Tweeten ble ansett som antisemittisk og kontoen ble stengt av Twitter. Etter at Elon Musk tok over som administrerende direktør i Twitter, ble Wests suspensjon opphevet. Suspensjonen ble gjeninnført etter at West gjentok kommentarer av lignende karakter. Blant annet hadde West besøkt InfoWars og uttalt til Alex Jones at han «elsker Hitler», at han «elsker jøder, men også elsker nazister», insinuerte at jødiske interesser begikk folkemord mot afroamerikanere, at Barack Obama myrdet palestinere og fungerte som president spesifikt på vegne av jøder, i tillegg til å ha en nedlatende etterligning av Benjamin Netanyahu, som West hevdet hadde forsøkt å myrde ham.

På grunn av Wests sine antisemittiske uttalelser har Vogue, CAA, Balenciaga, Gap og Adidas avsluttet samarbeidet med ham. Foot Locker og TJ Maxx annonserte at Wests produkter ville bli fjernet fra butikkene deres. West mistet statusen som dollarmilliardær i slutten av oktober 2022 etter å ha tapt 1,4 milliarder dollar som følge av en rekke brutte samarbeidsavtaler.

I en podkastepisode med konspirasjonsteoretikeren Alex Jones i desember 2022 uttalte West at han hadde benektet Holocaust, og at han identifiserte seg selv som nazist. Han kom også med hyllester til Adolf Hitler:

I mars 2023 offentliggjorde Kanye West et instagraminnlegg hvor han ga uttrykk for at han ikke lenger næret noe hat for jøder, etter å ha sett filmen *[[21 Jump Street]]* med den jødiske skuespilleren Jonah Hill og Channing Tatum i hovedrollene, og at «ingen kristen kan kalles antisemittisk når man vet at at Jesus var jøde.»

Senere samme år annonserte et samarbeidsalbum med den amerikanske sangeren Ty Dolla Sign, og i november ble singelen «Vultures» utgitt. Den inneholdt tekstlinjen «How I'm antisemitic? I just fucked a Jewish bitch», som noen oppfattet som antisemittisk, og kunne også være et forsøk på å forsvare seg selv fra mediene. Det opprinnelige coveret til albumet ble raskt lagt merke til på grunn av likheten med covrene til flere av albumene til det norske black metal-soloprosjektet Burzum, som er grunnlagt av den norske morderen og nynazisten Varg Vikernes.

I februar 2025 skapte West kontrovers ved å erklære at han igjen identifiserte seg som nazist.

Den 3. april 2025 hintet West til et nytt album som skulle hete *WW3*. På sporlista sto det oppført to sanger; «Heil Hitler» og «Hitler Ye and Jesus». West har uttalt at alle sangene på albumet ble skrevet av rapperen Dave Blunts. 21. april endret han albumets tittel til *Cuck*. 8. mai ga han ut sangen *Heil Hitler*, som øyeblikkelig ble fjernet fra alle strømmeplattformer. Refrenget inneholdt tekstlinjen «All my niggas Nazi, nigga Heil Hitler», og sangen inneholdt også en tale av Adolf Hitler fra 1935, som West hadde samplet. Den 14. mai ga han ut en instrumentalversjon av sangen med tittelen «The Heil Symphony», men også den ble fjernet av Spotify. Dette førte til at han lastet opp denne på nytt på strømmetjenestene med helsvart cover, og navnet ble endret til «Hit Symphony». Tittelen på albumet ble siden endret til *In a Perfect World*.

Den 22. mai la West ut et innlegg på X at han var «ferdig med antisemittisme» etter en FaceTime-samtale med sine barn. Han ba Gud om å «tilgi ham for den smerten han hadde forårsaket», og sa at han tilga de som hadde forårsaket ham smerte. Ifølge en artikkel fra det amerikanske magasinet Vibe var det uklart om hvorvidt det er et forsøk på å gjenopprette sitt gode rykte. Den 31. mai ga han ut en ny versjon av «Heil Hitler» med tittelen «Hallelujah», hvor alle nazistreferanser ble byttet ut med tekster relatert til kristendommen.

## Diskografi
;Studioalbum
* *[[The College Dropout]]* (2004)
* *[[Late Registration]]* (2005)
* *[[Graduation (album)|Graduation]]* (2007)
* *[[808s & Heartbreak]]* (2008)
* *[[My Beautiful Dark Twisted Fantasy]]* (2010)
* *[[Yeezus]]* (2013)
* *[[The Life of Pablo]]* (2016)
* *[[Ye (album)|Ye]]* (2018)
* *[[Jesus Is King]]* (2019)
* *[[Donda]]* (2021)
* *[[Donda 2]]* (2022, reutgitt i 2025 under pseudonymet Donda)
* *Bully* (2026)

;Samarbeidsalbum
* *[[Watch the Throne]]* (med Jay-Z) (2011)
* *[[Kids See Ghosts (album)|Kids See Ghosts]]* (med Kid Cudi som Kids See Ghosts) (2018)
* *[[Vultures 1]]* (med Ty Dolla Sign som ¥$) (2024)
* *[[Vultures 2]]* (med Ty Dolla $ign som ¥$) (2024)

## Fotnoter


## Referanser


## Eksterne lenker
* 
* 
* 
*